CELEX: 52005PC0282
Language: lt
Date: 2005-06-22
Title: Pakeistas pasiūlymas dėl Europos Parlamento ir Tarybos direktyvos dėl požeminio vandens apsaugos nuo taršos (pateikta Komisijos pagal EB sutarties 250 straipsnio 2 dalį)

EUROPOS BENDRIJŲ KOMISIJA

                                          Briuselis, 22.6.2005
                                          KOM(2005) 282 galutinis

                                          2003/0210 (COD)

                       Pakeistas pasiūlymas dėl

     EUROPOS PARLAMENTO IR TARYBOS DIREKTYVOS

             dėl požeminio vandens apsaugos nuo taršos

      (pateikta Komisijos pagal EB sutarties 250 straipsnio 2 dalį)

LT                                                                    LT
 ---pagebreak---                                                        2003/0210 (COD)

                                      Pakeistas pasiūlymas dėl

                   EUROPOS PARLAMENTO IR TARYBOS DIREKTYVOS

                           dėl požeminio vandens apsaugos nuo taršos

     2005 m. balandžio 28 d. Europos Parlamentas pirmajame svarstyme balsavo dėl Europos
     Parlamento ir Tarybos direktyvos dėl požeminio vandens apsaugos nuo taršos
     (KOM(2003)550 galutinis) pakeitimų.

     EB sutarties 250 straipsnio 2 dalyje nustatoma, kad, kol Taryba nėra nusprendusi, Komisija
     savo pasiūlymą gali keisti bet kuriuo Bendrijos akto priėmimo procedūros metu.

     Po to Komisija pateikia savo nuomonę dėl Europos Parlamento priimtų pakeitimų.

     1.      PAGRINDINĖ INFORMACIJA

     Pasiūlymo perdavimas Tarybai ir Europos Parlamentui (KOM(2003) 550 galutinis –
     2003/0210(KOD)) sutinkamai su EB sutarties 175 straipsnio 1 dalimi: 2003 m. rugsėjo 19 d.

     Europos Ekonomikos ir socialinių reikalų komiteto nuomonė: 2004 m. kovo 31 d.

     Regionų komiteto nuomonė: 12.2.2004.

     2.      KOMISIJOS PASIŪLYMO TIKSLAS

     Požeminis vanduo yra svarbus gamtos išteklius, kuris dažniausiai naudojamas kaip geriamas
     vanduo, pramonėje bei žemės ūkyje. Jis taip pat labai svarbus aplinkai, nes sąveikauja su
     paviršiniu vandeniu ir pelkynais, taigi, yra pagrindinė vandens ciklo dalis, kurią reikia
     saugoti.

     Į požeminio vandens apsaugą Bendrijos teisės aktuose atsižvelgiama nuo 1980 m., o neseniai
     ji buvo įtraukta ir į 2000 m. priimtą Vandens pagrindų direktyvą.

     Tačiau trūksta aiškių kriterijų, kuriais remiantis būtų galima apibrėžti požeminio vandens
     aplinkos tikslus, ypač gerą cheminę būklę. Todėl reikalingos papildomos konkrečios
     požeminio vandens taršos prevencijos ir apsaugos priemonės. Tai buvo pripažinta priėmus
     Vandens pagrindų direktyvą, to įrodymas – direktyvos 17 straipsnis, kur prašoma, kad
     Komisija pateiktų pasiūlymus tokiems klausimams spręsti.

     Atsižvelgdama į tokius faktus ir išsamiai pasikonsultavusi su suinteresuotomis šalimis,
     2003 m. rugsėjį Komisija pasiūlė priimti naują direktyvą dėl požeminio vandens apsaugos
     nuo taršos, pasiūlymo nuoroda KOM(2003)550. Pagrindinės pasiūlymo mintys yra šios:

LT                                               2                                                LT
 ---pagebreak---      • taisyklių laikymosi tvarka, skirta nustatyti požeminio vandens gerą cheminę būklę ribotam
       teršalų skaičiui, kai taikomi galiojantys Bendrijos standartai;

     • požeminio vandens cheminės būklės nustatymo kriterijai remiantis aplinkos kokybės
       standartais, kuriuos atitinkamu lygmeniu (nacionaliniu, upės baseino arba požeminio
       vandens telkinio) turėjo nustatyti valstybės narės, atsižvelgdamos į natūralias požeminio
       vandens sąlygas, nustatytą slėgį ir susijusias chemines medžiagas;

     • reikšmingų didėjančių teršalų koncentracijos tendencijų požeminiuose vandenyse ir
       pirmųjų žingsnių stabdant tokias tendencijas nustatymas;

     • priemonės siekiant išvengti arba apriboti tiesioginį ir ypač netiesioginį teršalų patekimą į
       požeminius vandenis.

     Pasiūlyme pateikiamos aiškios specifikacijos, kurios užtikrins, kad požeminio vandens
     atžvilgiu bus laikomasi Vandens pagrindų direktyvoje numatytų aplinkos tikslų. Taip pat
     pasiūlyme išlaikyta tinkama pusiausvyra tarp klausimų, kurie turi būti sprendžiami Bendrijos
     lygmeniu, ir tokių klausimų, kuriuos geriausia palikti spręsti pačioms valstybėms narėms.

     3.      KOMISIJOS NUOMONĖ DĖL EUROPOS PARLAMENTO PRIIMTŲ PATAISŲ

     2005 m. balandžio 28 d. Europos Parlamentas iš 123 siūlomų priėmė 89 pakeitimus.
     Balsuojant dėl aštuonių pakeitimų: 1, 15, 18, 29, 38, 58, 71 ir 88, buvo balsuojama dėl atskirų
     teksto ar straipsnio dalių. Parlamento nariai pritarė tik pirmajai 58 pakeitimo daliai. Dėl kitų
     pakeitimų balsų nebuvo.

     Komisija iš esmės arba iš dalies pritaria daugumai Parlamento pasiūlytų pakeitimų, nes jie
     paaiškina arba pagerina Komisijos pasiūlymą, ypač dėl normų laikymosi tvarkos požeminio
     vandens geros cheminės būklės atžvilgiu.

     Komisijos išsami pozicija dėl Europos Parlamento pakeitimų yra tokia:

     3.1.    Pakeitimai, kuriems pritarė Komisija

     1 pakeitimu pakeičiamas pasiūlymo pavadinimas, aiškiau nurodant, kad pasiūlyme kalbama
     tik apie požeminio vandens teršalus. Tai sutampa su Vandens pagrindų direktyvos
     2000/60/EB (VPD) tikslais.

     5 pakeitime paaiškinama 3 konstatuojamoji dalis, tokiam pataisymui pritariama, nes tai
     sutampa su VPD punktu dėl vandens kokybės ir kiekybės prastėjimo sustabdymo.

     9 pakeitime, kuriame kalbama apie požeminio vandens kokybės standartų įtaką aplinkos
     apsaugos lygiui ir vidaus rinkos funkcionavimui, siūlomai naujai konstatuojamajai daliai
     pritariama.

     13 pakeitimu pridedama nauja konstatuojamoji dalis dėl požeminio vandens laikymo ir
     išgavimo, kuri paaiškina VPD nuostatas, ir todėl jam visapusiškai pritariama. Kitai naujai
     konstatuojamajai daliai, pasiūlytai 14 pakeitimu dėl stebėsenos rezultatų palyginamumo, yra
     taip pat pritariama, atsižvelgiant į 41 pakeitimą ir VPD V priedą.

LT                                                  3                                                   LT
 ---pagebreak---      22 pakeitime pateikiamam naujam fono koncentracijos apibrėžimui pritariama, atsižvelgiant į
     71 pakeitimą.

     25 pakeitime siūloma įtraukti naujus sakinius į 3 straipsnio pavadinimą, ir tam pritariama, nes
     iš tikrųjų kriterijai yra susiję su požeminio vandens cheminės būklės įvertinimu ir
     klasifikacija).

     91 pakeitime nurodoma, kad, kai požeminio vandens telkinyje arba telkiniuose randamas
     natūralus teršalų lygis viršija I arba II priede nurodytus kokybės standartus (t. y. nacionaliniu
     lygmeniu nustatytus standartus), siekiant nustatyti ribą tarp blogos ir geros cheminės būklės
     reikėtų atsižvelgti į foninius lygius. Pakeitimas Komisijai priimtinas.

     29 pakeitimui, susijusiam su 28 pakeitimu, pritariama, nes jis pagerina teisinį aiškumą dėl
     požeminio vandens cheminės būklės įvertinimo.

     35 pakeitimui, kuriuo panaikinama 4 straipsnio 3 dalis, pritariama, atsižvelgiant į tai, kad ši
     nuostata perkeliama į 36 pakeitimą (žr. toliau esantį pakeitimą).

     37 pakeitimu, kuriuo keičiamas 5 straipsnis, paaiškinama, kad šiame straipsnyje nekalbama
     apie medžiagų koncentraciją, kuri padidėjo dėl natūralių geologinių procesų, ir tai pagerina
     pasiūlymo tekstą. Siūlomas 38 pakeitimas yra suprantamas, ir jam pritariama, nes yra
     pritariama ir 24 pakeitimui. Be to, taip pat pritariama 39 pakeitime pateikiamai nuorodai į
     konkrečios tendencijos įvertinimą ir taškinių taršos šaltinių mažinimą.

     Taip pat pritariama 42 pakeitimu siūlomam 6 straipsnio pavadinimo pakeitimui, nes tai
     sutampa su VPD nuostatomis (4.1 straipsnio b) i) dalimis.

     Sutinkama, kad, kaip nurodyta 55 pakeitime, 8 straipsnyje „į“ būtų pakeista į „ir“. Iš tikrųjų,
     abu priedai gali būti keičiami siekiant prisitaikyti prie mokslinės ir techninės pažangos.

     Pritariama ir 57 ir 59 pakeitimų pasiūlymams pakeisti I priedo pagrindinį pavadinimą ir B
     dalies pavadinimą.

     60 pakeitimui pritariama, nes užtenka nuorodos į Direktyvos 96/676/EEB (Nitratų direktyvos)
     nuostatas.

     63 pakeitime siūlomam 0,5 µg/l pesticidų standartui pritariama, nes jis perimtas iš
     91/414/EEB direktyvos. Pakeitimui 64 taip pat pritariama, nes jis visapusiškai atitinka VPD
     nuostatas.

     Komisija pritaria 90 pakeitimui, kuriame siūloma atskirti sintetines medžiagas ir rodiklius
     (vietoj teršalų).

     Pritariama, kad požeminis vanduo būtų naudojamas buityje, kaip numatoma 68 pakeitime.
     Pritariama, kad būtų panaikintas III priedo B dalies 2.3 punktas, kaip tai siūloma 72
     pakeitime, jei sąnaudos įvertinamos imantis priemonių, o ne nustatant požeminio vandens
     kokybės standartus.

     Pritariama pakeitimams dėl IV priedo, kur 73 pakeitime 5 straipsnis susiejamas su IV priedu,
     ir kur 74 pakeitime kalbama apie matavimų vertinimą. Taip pat pritariama 75 pakeitimui dėl
     požeminio vandens kokybės statistinių aspektų.

LT                                                  4                                                    LT
 ---pagebreak---      Pritariama ir 81 pakeitimui, kuriame kalbama apie pavojus, į kuriuos reikia atsižvelgti
     vertinant teršimo tendencijos mažinimą. 82 ir 87 pakeitimai suteikia tekstui apie tendencijos
     mažinimą aiškumo, ir todėl jiems taip pat pritariama.

     3.2.    Pakeitimai, kuriems Komisija pritaria iš dalies arba iš esmės

     2 pakeitimu keičiamas 1 konstatuojamosios dalies tekstas ir pridedamas naujas sakinys.
     Pirmajai šio pakeitimo daliai nėra pritariama, nes ji neatitinka Vandens pagrindų direktyvoje
     pateiktų požeminio vandens apsaugos principų, kur numatyta, kad požeminio vandens
     apsauga turi sudaryti dalį platesnės susijusių vandens ir žemės ekosistemų apsaugos. Antroji
     šio pakeitimo dalis atitinka VD aplinkos apsaugos tikslus ir jos 7 straipsnį, todėl jai
     pritariama. Todėl tekstas turėtų būti pakeistas taip:

     1) Požeminis vanduo yra vertingas gamtos išteklius, kuris turi būti saugomas nuo cheminės
     taršos. Tai ypač svarbu nuo požeminio vandens priklausančioms ekosistemoms ir
     naudojant požeminį vandenį žmogaus reikmėms.

     6 pakeitimu į 4 konstatuojamąją dalį įtraukiama sąvoka „orientacinis“. Tačiau VPD nuostatos
     dėl požeminio vandens apsaugos nėra orientacinės. Iš tikrųjų, jos yra gana daug apimančios ir
     išsamios (sąvokos, apsaugos lygis, apibūdinimai, saugomos teritorijos, geriamojo vandens
     šaltinių apsauga, stebėsena, priemonių programa). Todėl pakeitime žodis „orientacinis“ turi
     būti pakeistas žodžiu „bendrasis“.

     Iš esmės sutinkama su 8 pakeitimu įvedama nuoroda į naująją konstatuojamąją dalį apie
     ūkininkavimo ir (arba) miškininkystės veiklą. Tikrai, galima sutikti dėl kryžminės nuorodos į
     ŽŪP ir kaimo plėtros planus, nes ūkininkams gali prireikti keisti ūkininkavimo praktiką,
     palikti platesnes buferines juostas, naujai sutvirtinti užlietas lygumas, ir t. t. Tačiau
     pageidaujama naudoti žodį „detalizavimas“, o ne „vystymas“. Todėl tekstas turėtų būti
     pakeistas taip:

     5. a) Kai kuriose teritorijose požeminio vandens apsauga reikalauja pakeisti ūkininkavimo
     ir (arba) miškininkystės metodus, ir todėl gali sumažėti pajamos. Į tai reikėtų atsižvelgti
     detalizuojant kaimo plėtros planus pagal reformuotą ŽŪP.

     Nauja konstatuojamoji dalis įvedama 12 pakeitimu, kuriame pateikiama nuoroda į mokslines
     žinias apie problemų sukeliančias medžiagas, tokias kaip endokrinus ardančios cheminės
     medžiagos. Tai – netiesioginė pastaba, kuriai iš esmės pritariama. Siūlomas naujas tekstas yra
     šis:

     7 a) Reikia aiškiai nurodyti draudžiamus ir ribojamus teršalus, ypač, kai informacija
     naudojama mokslinėms žinioms apie tokias pavojingas medžiagas, kaip endokrinus
     ardančios cheminės medžiagos.

     15 pakeitimu pridedami 1 straipsnyje nurodyto požeminio vandens atsargų įvertinimo
     kriterijai ir nuoroda į VPD 4 straipsnį – šiems pakeitimams pritariama iš dalies. Dėl anksčiau
     minėtų priežasčių (7 ir 80 pakeitimai) ypač nepritariama b daliai, kur kalbama apie požeminio
     vandens kiekį. 15 pakeitimo paskutiniam sakiniui pritariama tik nežymiai jį pakeitus. Tačiau
     paskutiniame sakinyje esanti c dalis yra nereikalinga, todėl turėtų būti panaikinta. Todėl
     tekstas turėtų būti pakeistas taip:

LT                                                 5                                                  LT
 ---pagebreak---      Šia direktyva nustatomos konkrečios priemonės, kaip tai nurodyta Direktyvos 2000/60/EB
     17 straipsnio 1 ir 2 dalyse, kuriomis siekiama išvengti cheminio požeminio vandens
     užteršimo ir kontroliuoti jį. Svarbiausios iš tokių priemonių yra šios:

     a)      Požeminio vandens cheminės būklės įvertinimo kriterijai; ir

     b)      kriterijai bet kuriai reikšmingesnei ir ilgesnį laiką išliekančiai kurio nors teršalo
             koncentracijos didėjimo tendencijai nustatyti ir sustabdyti.

     Šia direktyva siekiama papildyti Direktyvos 2000/60/EB 4 straipsnio 1 dalies b ir i punktų
     nuostatas siekiant išvengti arba apriboti teršalus požeminiame vandenyje ir sustabdyti visų
     požeminio vandens telkinių būklės blogėjimą.

     17 pakeitimui iš esmės pritariama. Sąvoka „ribinės vertės“ siekiama atskirti ES lygmeniu
     nustatytus aplinkos kokybės standartus ir valstybių narių lygmeniu nustatytus standartus.
     Komisija nereikalaus palikti šią sąvoką, jei bus aiškus skirtumas tarp minėtų dviejų aplinkos
     standartų tipų. Šis apibrėžimas paaiškina požeminio vandens kokybės standartų aprėptį ir
     vaidmenį.

     1. „Požeminio vandens kokybės standartas reiškia Bendrijos arba valstybių narių lygmeniu
     nustatytą aplinkosaugos kokybės standartą remiantis 3 straipsniu, nurodytą kaip požeminio
     vandens konkretaus teršalo, teršalų grupės arba teršalų rodiklio koncentracija, kuri neturi
     būti viršijama siekiant apsaugoti žmonių sveikatą ir aplinką.“

     19 pakeitimui iš principo pritariama. Tačiau jis prieštarauja 20 pakeitimui. Pageidaujama
     naudoti toliau pateikiamą apibrėžimą, nes jis sujungtų atitinkamus abiejų pakeitimų
     elementus:

     3. „teršalo patekimas į požeminį vandenį“ reiškia tiesioginį arba netiesioginį teršalų
     patekimą į požeminį vandenį dėl žmonių veiklos.

     24 pakeitimui iš principo pritariama. Galbūt pakeitimą reikėtų pakeisti, nurodant „2007-ieji
     atskaitos metai“, o ne „2007 ir 2008“.

     Iš esmės pritariama 26 pakeitimu siūlomam 3 straipsnio įvadinės dalies pakeitimui. Tačiau
     tekstą reikėtų perrašyti, kad jame būtų paisoma fakto, kad apibūdinimas pagal Direktyvos
     2000/06/EB 5 straipsnį jau buvo atliktas. Nuoroda į 2.4.5 ir 2.5 skirsnius parodo aiškų ryšį su
     Direktyvos 2000/60/EB 8 straipsniu, todėl čia to kartoti nereikėtų. Siūlomas kitas tekstas:

     1. Siekdamos įvertinti požeminio vandens telkinį arba telkinių grupę pagal Direktyvos
     2000/60/EB V priedo 2.4.5 ir 2.5 skirsnius, valstybės narės naudojasi šiais kriterijais:

     28 pakeitimui, kuriuo paaiškinami 3 straipsnio naujojoje 1b dalyje susitarimų laikymosi
     režimo susitarimai, iš esmės pritariama. Tačiau siūlomame pakeitime pateikta formuluotė
     sudaro sunkumų, nes kai kurie techniniai duomenys prieštarauja Vandens pagrindų direktyvos
     reikalavimams. Be to, pakeitimo formuluotė kitais žodžiais pakartoja tą patį, kas siūloma 29
     pakeitime. Siekiant pagerinti minčių sekos logiškumą, siūloma, kad 3 straipsnyje būtų tik
     pateikiami požeminio vandens cheminės būklės įvertinimo kriterijai, paaiškinant, koks yra
     ryšys tarp požeminio vandens cheminės būklės ir požeminio vandens kokybės standartų (taip
     pat ir tų, kuriuos nustatys valstybės narės), atsižvelgiant į 4 straipsnyje numatytus atitikimo
     aspektus. 28 pasiūlymo tekstas bus įtrauktas į pakeistą 4 straipsnį (atsižvelgiant į atitikimo
     aspektus) ir į susisijusį priedą.

LT                                                 6                                                   LT
 ---pagebreak---      30 pakeitimas yra susijęs su 17 pakeitime siūlomu apibrėžimo pakeitimu – tam pritariama iš
     esmės, jei iš apibrėžimo tampa aišku, kad standartai gali būti nustatomi Europos, nacionaliniu,
     upės baseino arba požeminio vandens telkinio lygmeniu. Tą patį galima taikyti 31 pakeitimui
     (4 straipsnio 1 dalis), 34 (4 straipsnio 2 dalis), 69, 70 ir 71 (I priedo B dalis), ir tam pritariama
     iš esmės. Tai taip pat susiję su 32 pakeitimu, kuriame paaiškinamas ryšys tarp kokybės
     standartų ir natūraliai vandenyje esančių medžiagų kiekio, bei 33 pakeitimo, kuriame kalbama
     apie poreikį koordinuoti tarptautinių upių baseinų rajonų kokybės standartų nustatymą. Kaip
     buvo siūloma anksčiau, 3 straipsnyje turėtų būti nurodyti požeminio vandens cheminės
     būklės įvertinimo kriterijai įtraukiant 31, 32, 33, 34 ir 36 pakeitimus, o 4 straipsnis turi būti
     skirtas tik požeminio vandens cheminės būklės įvertinimo procedūrai. Tai leistų sutrumpinti
     pavadinimą, kuris, kaip teigiama 30 pakeitime, yra per ilgas.

     Iš esmės pritariama, kad būtų pridėta nauja dalis apie matavimo metodus (41 pakeitimas), nes
     taip būtų pasiektas nuoseklumas matavimo metodų atžvilgiu; tačiau tekstą reikia peržiūrėti,
     nes jis yra per daug platus ir nesuderintas. Siūlomas kitas tekstas:

     5a straipsnis. Matavimo metodai

     1.       Valstybės narės nustato medžiagų arba medžiagų grupių matavimo metodus (taip
              pat tinkamus CEN arba nacionalinius standartizuotus metodus), kuriems yra
              taikomi Bendrijos arba nacionaliniai požeminio vandens standartai remiantis 3
              straipsniu; apie tokius metodus valstybės narės informuoja Komisiją pateikdamos
              ataskaitą apie stebėsenos programą remiantis Direktyvos 2000/60/EB 8 straipsniu.

     2.       Komisija, remdamasi Direktyvos 2000/60/EB 8 straipsnio 3 dalimi ir 21 straipsniu,
              kiekvienam metodui, apie kurį buvo pranešta remiantis 1 dalimi, nustato metodo
              taikymo ir kokybės kontrolės kriterijus ir taip suteikia pagrindą požeminio vandens
              stebėsenos rezultatams palyginti; ji patikrina, ar stebėsenos duomenys atitinka
              šiuos kriterijus pateikdama ataskaitą pagal Direktyvos 2000/60/EB 13 straipsnį.

     46 pakeitime siūlomai minčiai dėl to, kad į 6 straipsnį būtų įtraukti stebėsenos reikalavimai
     susiję su priemonėmis dėl nuotekų, iš esmės yra pritariama, nes tie reikalavimai nėra numatyti
     VPD. Tačiau geriausia būtų tiesiog nurodyti, kad „Priemonių pagal 2 dalį stebėsena
     atliekama remiantis Direktyvos 2000/60/EC 11 straipsnio 5 dalies nuostatomis.“

     47 pakeitimui, kuriuo daroma nuoroda į geriausią aplinkos apsaugos praktiką ir geriausius
     prieinamus metodus, taip pat iš esmės pritariama, tačiau jo tekstą dar reikės persvarstyti, nes
     tokia nuoroda leistų veikti tik tiek, kiek apibrėžta IPPC direktyvoje. Alternatyvus tekstas
     galėtų būti toks: Taikant šiuo straipsniu reikalaujamas priemones, reikia atsižvelgti į
     įsigalėjusią geriausią praktiką, įskaitant atitinkamuose Bendrijos teisės aktuose numatytus
     geriausią aplinkos apsaugos praktiką ir geriausius prieinamus metodus.

     48 pakeitimui taip pat iš esmės pritariama, tačiau jį reikėtų perrašyti. Alternatyvus tekstas
     galėtų būti toks: Tais atvejais, kai šios dalies b pastraipoje numatytomis sąlygomis
     leidžiamas teršalų patekimas, kai įmanoma, atsižvelgiama į taškinius taršos šaltinius,
     turinčius įtakos požeminio vandens cheminei būklei.

     Sumanymui 58 pakeitimu nustatyti tam tikrą standartų laikymosi lankstumo ribą taip pat iš
     esmės pritariama. Tačiau šiame tekste kita formuluote kartojamos 29 pakeitimu numatytos
     nuostatos. Vienintelis skirtumas, kad 58 pakeitime yra sakinys „turi būti atliekami viršutinio

LT                                                    7                                                      LT
 ---pagebreak---      vandeningojo sluoksnio tyrimai“. Tai yra naudingas pasiūlymas, ir jį reikėtų įtraukti į kitą su
     standartų laikymusi susijusį straipsnį arba priedą.

     65 pakeitimu II priede pasiūlytam principui požeminio vandens kokybės standartus nustatyti
     bendra procedūra yra iš esmės pritariama, nors siūlomą metodiką reikėtų dar patobulinti, kaip
     ir buvo ketinta pirminiame Komisijos pasiūlyme. Be to, tekste kartojasi 29 pakeitimu
     pasiūlytos nuostatos. Todėl siūloma šią dalį perrašyti (kaip atskirą II priedo A dalį) ir
     pavadinti „Valstybių narių požeminio vandens kokybės standartų nustatymo pagal 3
     straipsnį gairės“ ir įrašyti joje 71 pasiūlymo tekstą, suderinus jį su 22 pasiūlymu („fono
     koncentracija“) ir pakeitus frazę „geriausias profesionalus įvertinimas“ tokiu sakiniu, kurio
     nebūtų galima labai įvairiai interpretuoti.

     89 pakeitimu III priedo A dalyje siūloma pertvarkyti pirminę medžiagų, kurios gali patekti į
     požeminį vandenį ir savaime, ir dėl taršos, lentelę. Tokiam pakeitimui iš esmės pritariama.
     Tačiau, siekiant išlaikyti dėl 3 ir 4 straipsnių pasiūlytą seką, siūloma šią lentelę perkelti į II
     priedo B dalį (laikantis pirmiau pateiktų gairių) ir į pertvarkytą III priedą įtraukti visus su
     susitarimų laikymusi susijusius aspektus. Be to, skiltį „komentaras“ galima tiesiog įtraukti į
     A.1 dalies pavadinimą, kaip pateikiama toliau (įskaitant išnašą):

         A.1 DALIS: MINIMALUS SAVAIME IR DĖL ŽMOGAUS VEIKLOS ESANČIŲ MEDŽIAGŲ ARBA JONŲ,
                    DĖL KURIŲ VALSTYBĖS NARĖS TURI NUSTATYTI POŽEMINIO VANDENS KOKYBĖS
                                                                        1
                                  STANDARTUS SUTINKAMAI SU 3 STRAIPSNIU

                                 Medžiaga arba jonas

                                 Amonis

                                 Arsenas

                                 Kadmis

                                 Švinas

                                 Gyvsidabris

                                 Trichloretilenas

                                 Tetrachloretilenas

     66 pakeitimui III priedo B dalyje iš esmės pritariama, kadangi jis atitinka kitus susijusius
     pakeitimus dėl valstybių narių požeminio vandens kokybės standartų nustatymo. Tačiau
     sutinkamai su pirmiau išdėstytais komentarais, siūloma, kad valstybių narių pateiktina
     informacija, pradžioje buvusi nurodyta šiame priede, būtų perkelta į II priedo C dalį, taip
     siekiant didesnio nuoseklumo: „požeminio vandens kokybės standartų nustatymo kriterijai”
     (dabar aptariami 3 straipsnyje ir II priede), po jų eina „požeminio vandens cheminės būklės
     įvertinimas“ (dabar aptariamas 4 straipsnyje ir III priede).

     1
              Valstybės narės turėtų papildyti šį sąrašą visais tais teršalais, kurie, atlikus Direktyvos 2000/60/EB 5
              straipsnyje numatytą analizę, apibūdinami kaip sukeliantys pavojų požeminio vandens telkiniams.

LT                                                          8                                                            LT
 ---pagebreak---      67 pakeitimui taip pat iš esmės pritariama. Siekiant nuoseklumo, tekstas, kuriuo papildoma,
     turėtų būti papildytas žodžių junginiu „upės baseino arba požeminio vandens telkinio lygis“
     ir perkeltas į II priedo C dalį, kaip siūlyta pirmiau.

     76, 77, 78, 83, 84 ir 85 pakeitimams, susijusiems su tendencijų įvertinimo ir mažinimo
     laikotarpiais, iš esmės pritariama. Tačiau pirminiame priede siūlyti laikotarpiai buvo paremti
     diskusijų su valstybių narių požeminio vandens techniniais ekspertais išvadomis, pagal kurias,
     sutinkamai su Vandens pagrindų direktyvos bendra įgyvendinimo strategija, buvo parengta
     Techninė ataskaita. Nepagrįstai pakeitus šių laikotarpių trukmę gali kilti techninių problemų.
     Todėl siūloma šį priedą supaprastinti ir jame išdėstyti tik bendras privalomas taisykles be
     konkrečių skaičių, atsižvelgiant į 79 pakeitimu padarytus pasiūlymus dėl požeminio vandens
     kokybės tendencijų įvertinimo pradžios.

     3.3.    Pasiūlymai, kuriems Komisija nepritaria

     3 pakeitime numatytai naujai konstatuojamajai daliai Komisija nepritaria, nes geriamojo
     vandens gamybai naudojami ne visi požeminio vandens telkiniai, ir reikalauti, kad visi
     požeminio vandens telkiniai turi atitikti kokybės standartus, pritaikytus geriamam vandeniui,
     yra nerealu.

     95 pakeitimas susijęs su moksliniais tyrimais ir jų rezultatų panaudojimu. Nauji moksliniai
     tyrimai turi būti skatinami pagal 6-ąją ir 7-ąją mokslinių tyrimų pagrindų programas, o ne
     pagal požeminio vandens direktyvą. Todėl šiam pakeitimui nepritariama. Dėl tos pačios
     priežasties 100 pakeitimui, kuriuo numatoma nauja nuostata 6 straipsnyje (nauja c dalis) dėl
     mokslinių tyrimų ir sklaidos taip pat nepritariama.

     4 pakeitimu įterpiama nauja konstatuojamoji dalis, kuriai nepritariama, nes Vandens pagrindų
     direktyvoje numatyti skirtingi požeminio vandens ir paviršinių vandenų apsaugos lygiai.
     Kadangi požeminio vandens cheminė būklė iš tiesų apibrėžiama atsižvelgiant į jos poveikį
     susijusiems paviršiniams vandenims, todėl šis pakeitimas neatitinka VPD nuostatų.

     7 pakeitimu įterpiama nauja konstatuojamoji dalis, susijusi su kiekybine požeminio vandens
     būkle. Jam nepritariama, nes nuostatos dėl kiekybinio įvertinimo jau yra VPD, kuri įpareigoja
     užtikrinti pusiausvyrą tarp požeminio vandens ėmimo ir atsinaujinimo ir numato su tuo
     susijusius stebėsenos ir įvertinimo reikalavimus. Todėl šis pakeitimas yra nereikalingas. Tas
     pats pasakytina apie 80 pakeitimą dėl naujos nuostatos IV priede.

     10 pakeitimu siūlomas 6 konstatuojamosios dalies punkto pakeitimas dėl žymių mažėjimo
     tendencijų nustatymo yra nepriimtinas. Šis pakeitimas yra susijęs su kiekybine požeminio
     vandens būkle, kuri jau yra tinkamai numatyta VPD, todėl jis yra nereikalingas.

     11 pakeitimu 7 konstatuojamosios dalies pabaigoje įterpiamas naujas sakinys, kad į šią
     direktyvą reikėtų įtraukti susijusias Direktyvos 80/68/EEB nuostatas, o tai yra nepriimtina. Iš
     tiesų Komisijos siūlomas tekstas yra visiškai suderinamas su Direktyva 80/68/EEB, tačiau
     jame tikslų siekiama kitu būdu. 9-ojo dešimtmečio direktyvos nuostatas įtraukti į 2004 metais
     kuriamą tekstą nėra geriausias teisės aktų kūrimo būdas, ir tai yra netinkama.

     16 pakeitimu įterpiant naują 2a dalį į 1 straipsnį, dubliuojamos VPD nuostatos, todėl šis
     pakeitimas yra nereikalingas. Požeminio vandens telkinių apibūdinimą valstybės narės turi
     atlikti pagal VPD 5 straipsnį.

LT                                                 9                                                   LT
 ---pagebreak---      Komisija negali pritarti 18, 21, ir 23 pakeitimams. Naujo termino „aplinkos požiūriu
     reikšmingas“ vartojimas (18 pakeitimas) valstybėms narėms suteikia galimybę labai skirtingai
     interpretuoti, kas yra reikšminga, o prastėjimo apibrėžimas (21 pakeitimas) jau įtrauktas į
     Vandens pagrindų direktyvą (4 straipsnį). Galiausiai, 23 pakeitimu pateikiamas istoriškai
     užterštų vietovių apibrėžimas. Nors Komisija pripažįsta, kad tokios vietovės kelia daug
     problemų, VPD 17 straipsniu suteiktų įgaliojimų nepakanka juos svarstyti šiame pasiūlyme.
     Dėl tos pačios priežasties Komisija negali pritarti 93 pakeitimui, kuriuo įtraukiama nuostata
     dėl ilgalaikės taršos alinamų vietovių atstatymo (naujos 3 straipsnio dalys c ir d) ir 49
     pakeitimui dėl tiesiogiai ir netiesiogiai išleidžiamų teršalų iš istoriškai užterštų vietovių (6
     straipsnio nauja 2d pastraipa).

     27 pakeitimu siūloma nauja 1a pastraipa neatitinka VPD V priedo 2.3.2 lentelėje pateikto
     požeminio vandens geros cheminės būklės apibrėžimo. Požeminio vandens cheminė būklė yra
     susijusi su jo poveikiu susijusiems paviršiniams vandenims. Todėl nuoseklumo atžvilgiu
     neteisinga požeminio vandens aplinkos kokybės standartus grįsti teršalų poveikio žmogui ir
     ekologinio toksiškumo kriterijais.

     Valstybėms narėms palikta nuspręsti, kaip vykdyti priemonių programą, todėl nurodyti, kokio
     pobūdžio priemonėms teikiamas prioritetas, kaip tai siūloma 40 pakeitimu, yra netinkama.
     Todėl pakeitimui nepritariama.

     88 pakeitimui nepritariama. Ypač nereikalinga c pastraipa, nes jau yra Vandens pagrindų
     direktyvos 11 straipsnio 3 dalies f pastraipos nuostata ir 13 pakeitimas.

     50 pakeitimas pakartoja VPD VII.A priedo 7.6 punkto reikalavimą. Tas pats pasakytina ir
     apie 51 pakeitimą, nes juo kartojama tai, kas jau nustatyta esamu straipsniu. VPD 9
     straipsnyje jau yra numatytas „teršėjas moka“ principas, todėl 52 pakeitimas taip pat
     nereikalingas. Galiausiai, nors pripažįstama, kad reikėtų pateikti rekomendacijas dėl saugomų
     vietovių, būtų neprotinga visus įmanomus atvejus aptarti šioje direktyvoje, kaip siūloma 54
     pakeitimu dėl kurortų ir gydomųjų vandens šaltinių. Todėl pakeitimas yra nepriimtinas.

     56 pakeitimu numatoma nauja pastraipa yra nepriimtina, nes duomenų rinkimas pagal šią
     direktyvą jau yra reglamentuotas VPD.

     62 pakeitimui nepritariama, nes vis dar galioja Direktyvos 91/414/EEB (Augalų apsaugos
     produktų direktyvos) nuostatos.

     3.4.    Pakeistas pasiūlymas

     Atsižvelgdama į EB sutarties 250 straipsnio 2 dalį, Komisija pakeičia savo pasiūlymą taip,
     kaip pirmiau išdėstyta.

LT                                                 10                                                   LT